મને લાગ્યું કે આજે હવે કામ થઈ રહ્યું. લાભુની એક જે આદત મને ગમતી નથી તે આ. નવીનવી, બિનજરૂરી, સાવરણીની સળી જેવી ઓળખાણ શા માટે કર્યા કરાવતો હશે ? એક વાર એક કાપડના વેપારીને લઈને આવેલો. એકવાર સંચા રિપેરરને સાથે લઈ આવેલો. એક વાર એની ગલીમાં પસ્તી લેવા આવતા મુફલીસને લઈ ને આવેલો. કહે કે છાપામાં તારા ફોટા જોઈને તને મળવાની આને બહુ ઈચ્છા હતી. મેં કહ્યું કે આપણા દોસ્ત છે. ચાલ લઈ જાઉં. લઈ આવ્યો. બે મિનિટ વાત કર એની સાથે.